open-index/open-wikipedia-markdown huggingface dataset:
Verslininkės Minos Kotkauskienės namas

**Verslininkės Minos Kotkauskienės namas** – istorinis pastatas, stovintis Kaune, Naujamiestyje, Laisvės al. 69, greta Kauno valstybinio dramos teatro. Kaip architektūrinis ir memorialinis paminklas, 1993 m. buvo įrašytas į Kultūros vertybių registrą. 2015 m. pažymėtas Europos paveldo ženklu. 2023 m. kartu su kitais tarpukario Kauno pastatais, atstovaujančiais Kauno modernizmo architektūrą, įtrauktas į Pasaulio paveldo sąrašą.

1929-1930 m. pastatytas M. Kotkauskienės namas išsiskiria Lietuvoje neįprastu fasadu, kurio erdvinė plastika artima ekspresionizmo krypčiai. Tai zigzagais laužyta pagrindinio fasado siena, balkonus apjungiančios juostos, kurios pabrėžia bangų iliuziją. Pastato planinė sandara įprasta Laisvės alėjoje stovintiems namams: pirmasis aukštas su plačiais vitrininiais langais skirtas parduotuvėms, viršutiniai aukštai – gyvenamosios paskirties. Pastaraisiais metais istorinio namo pirmame aukšte įsikūrusios komercinės įstaigos, tarp kurių knygynas „Knygos.lt“, mados kompanija „United Colors of Benetton“.

Namą savo sklype pasistatė verslininkė Mina Kotkauskienė. Pastato architektas lieka nežinomas. Autorystė galėtų būti priskiriama inžinieriui Jonui Salenekui, Kaune palikusiam nemažai verslo objektų, gyvenamųjų pastatų, be to, besirūpinusio įvairiais M. Kotkauskienės statybų reikalais. 

1974 m. ant namo prikabinta atminimo lenta čia gyvenusiam žymiam lietuvių kompozitoriui. 1989 m. pritvirtinta nauja memorialinė lenta su bareljefu (skulp. Stasys Žirgulis) ir įrašu „Šiame name 1942–1949 m. gyveno kompozitorius Juozas Tallat-Kelpša“.

M. Kotkauskienės namas išlaikęs pakankamai autentišką išvaizdą, nepakeista jo funkcija. Šiauriniu (pagrindiniu) fasadu šliejasi prie Laisvės alėjos. Pastatas netaisyklingo stačiakampio plano, sudarytas iš pagrindinio trijų aukštų tūrio, pietų pusės rizalito ir virš jo išdėstyto mezonino. Buvę nedideli tūriniai stoglangiai panaikinti XXI a. II dešimtmetyje ir pakeisti didesnio tūrio konstrukcijomis. Pastatas buvo remontuojamas 1935, 1964, 1980 m. Namo mansardoje XXI a. II dešimtmetyje vykusio remonto metu įrengtos patalpos.

## Šaltiniai

## Nuorodos

* Residential Building of Mina Kotkauskienė *architectuul.com*
* Apie tarpukario architektūrą. Laisvės alėja Kaune *autc.lt*
* Art Deco Kaune *storymaps.arcgis.com*
Šveicarijos Superlyga (moterys)

**Šveicarijos moterų Superlyga** – aukščiausias moterų Šveicarijos futbolo lygos divizionas. Čempionatą organizuoja Šveicarijos futbolo asociacija. Čempionės patenka į UEFA moterų čempionų lygos turnyrą. 

## Istorija
Pirmoji moterų futbolo lyga buvo įkurta 1970 m., o dabartiniu pavadinimu – **Šveicarijos Superlyga** – žinoma nuo 2020 m.

Rungtyniauja vientisoje lygoje. 

## Dalyvaujančios ekipos

## Čempionės
Nugalėtojų sąrašas nuo 1971 m.:

### Titulai
Atnaujinta 

## Taip pat skaitykite
* Šveicarijos superlyga

## Šaltiniai

## Nuorodos
* Oficiali lygos svetainė (anglų k.)
* Soccerway
Pietų Papua

**Pietų Papua** () – Indonezijos provincija, esanti Naujosios Gvinėjos vidurio pietinėje dalyje (Irian Džaja), iš rytų ribojasi su Papua Naująja Gvinėja. Administracinis centras – Saloras.

Provincija sudaryta 2022 m., atskyrus pietinę Papua provincijos dalį.

## Geografija

Provincija rytuose ribojasi su Papua Naująja Gvinėja, iš pietų skalaujama Arafūros jūros. Provincijai priklauso Jos Sudarso sala. Šiaurinė dalis kalnuota, kitur plyti lygumos, daugiausia apaugusios džiunglėmis. Pagrindinės upės – Digulas, Flajus, Baliemas, Pulau, Lorencas, Bianas. Yra pelkynų.

Įsteigtas Vasuro nacionalinis parkas.

## Gyventojai
* Tautos: gyvena įvairios, daugiausia priklausančios papuasams (asmatai, kombajai, korovajai, marindai, saviai ir kt.); javiečiai.
* Religijos: krikščionybė (katalikai 49,5 %, protestantai 22,8 %), islamas (27,5 %), hinduizmas (0,1 %);
* Kalbos: indoneziečių, Papua malajų, javiečių, asmatų, korovajų ir kt.

## Administracinis skirstymas

Pietų Papua padalinta į 4 regencijas. Skliaustuose pateikti administraciniai centrai.

* Meraukės regencija (Meraukė)
* Boven Digoelio regencija (Tanahmerahas)
* Mapio regencija (Kepis)
* Asmato regencija (Agatsas)

## Šaltiniai
BSC YB Frauen

**BSC YB Frauen** – Šveicarijos futbolo klubas iš Berno. Šis straipsnis apie klubo moterų ekipą, rungtyniavusią moterų Superlygoje. 

## Istorija
1970 m. suburta moterų ekipa. Rungtyniavo aukščiausioje lygoje, Superlygoje. 1978 m. pirmą kartą tapo šalies čempionėmis. tais pačiais metais iškovojo futbolo taurę.

2024 m. balandžio 20 d. Šveicarijos taurės turnyro finale susitiko BSC YB Frauen ir Servette. Servette klubui atstovaujanti lietuvaitė Rimantė Jonušaitė rungtynes pradėjo ant atsarginių suolelio, o aikštėje pasirodė po keitimo 59 min., kai rezultatas buvo lygus (2-2), o 68 min. pasižymėjo pelnydama įvartį. Servette klubas nugalėjo varžoves rezultatu 3-2 ir iškovojo trofėjų.

## Pasiekimai
; Šveicarijos Superlyga
*  **Čempionės (11)**: 1978, 1979, 1984, 1986, 1992, 1995, 1996, 1997, 2000, 2001, 2011 m.

; Šveicarijos futbolo taurė
*  **Nugalėtojos (11)**: 1978, 1980, 1982, 1983, 1984, 1985, 1991, 1994, 1995, 1996, 1997, 1998, 1999, 2000, 2001 m.

## Sezonai
; Pastarųjų metų sezonai

## Sudėtis
Atnaujinta: 2023 m. balandžio 22 d.

## Spalvinė gama

## Apranga
;Sportinės aprangos pokyčiai:
* Namuose žaidžia geltona juoda apranga. 

## Taip pat skaitykite
* BSC Young Boys – vyrų futbolo klubas;
* Šveicarijos Superlyga

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* Globalsportsarchive
Music to Be Murdered By

**Music to Be Murdered By** – vienuoliktasis amerikiečių reperio Eminem studijinis albumas, išleistas 2020 m. sausio 17 d. Kaip ir ankstesnis atlikėjo įrašas „Kamikaze“, šis albumas buvo išleistas be jokio ankstesnio pranešimo. Jam pristatyti vėliau išleisti trys singlai: „Darkness“, „Godzilla“ ir „Those Kinda Nights“, o dainas kartu atlieka tokie atlikėjai, kaip Ed Sheeran ir Juice Wrld.

Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 279 tūkstančių kopijų ir jis debiutavo pirmojoje „Billboard 200“ reitingo vietoje, tapdamas dešimtuoju atlikėjo įrašu, pasiekusiu šią viršūnę. „Music to Be Murdered By“ taip pat pasiekė aukštas vietas daugelio kitų šalių reitinguose, tarp jų – ir pirmosiose vietose Jungtinėje Karalystėje ir Lietuvoje.

2020 m. gruodžio 18 d. išleista papildyta albumo versija, pavadinta „Music to Be Murdered By – Side B“. Joje buvo šešiolika naujų dainų, taip pat visos, išleistos originaliojoje albumo versijoje.

## Dainų sąrašas

## Išnašos
Dėnis

**Dėnis** – upelis Lietuvos šiaurėje, Anykščių ir Panevėžio rajonuose; Vašuokos kairysis intakas. Prasideda Ramanavos kaime, siaurame lauke tarp dviejų miškelių, prie Gaidžiupio, aukštupyje teka lanku pietvakarių–šiaurės kryptimi Gitėnų miškų masyvo pakraščiais, toliau – šiaurės kryptimi dirbamais laukais, žemupyje suka į rytus ir įteka į Vašuoką 6,8 km nuo jos žiočių ties Jasvilonimis. Visa upelio vaga sureguliuota.

Gyvenvietės ties Dėniu: Ramanava, Raguvėlės geležinkelio stotis, Purkonys, Pakapė, Pašiliai, Kavoliškis, Tatiškiai, Jasvilonys.

Upėvardžio kilmė neaiški. Aleksandro Vanago nuomone, abi upėvardžio lytys *Dėnis* ir *Dėnia* abejotinos, gali būti iš **Dienis*.

## Šaltiniai
Gerosios Valios kolonijos

**„Gerosios Valios“ kolonijos** () – XIX a. Jungtinėje Nyderlandų Karalystėje (dabartiniuose Nyderlanduose ir Belgijoje) įsteigtos žemdirbių kolonijos, siekiant padėti skurdžiai gyvenantiems miestiečiams.

„Gerosios Valios“ kolonijas sumanė olandų generolas Johanesas van den Boschas. Po Napoleono užkariavimų, Olandų Rytų Indijų bendrovės žlugimo ir „metų be vasaros“ daug Nyderlandų gyventojų skurdo, o miestuose po pramonės perversmo buvo gyventojų perteklius. Johanesas van den Boschas, vedinas Apšvietos idėjų, įkūrė geradarystės draugiją (*Maatschappij van Weldadigheid*). Ši neįsisavintose karalystės teritorijose gavusi iš karaliaus žemių, ten steigė kolonijas, į kurias kvietė keltis nepasiturinčius miestiečius. Draugijos nariai kolonistus mokė žemdirbystės, sodininkystės, miškininkystės, dorovinių idealų. Nuo 1825 m. veikė ir „nelaisvosios“ kolonijos, kur apgyvendinti elgetos, našlaičiai, benamiai. Šios kolonijos buvo bendruomeninės, jų nariai griežtai prižiūrimi ir baudžiami už netinkamą elgesį.

XIX a. vid. šiose kolonijose gyveno ~11 000 gyventojų. „Gerosios Valios“ kolonijos gyvavo iki pat XX a., bet po I pasaulinio karo nustojo savo reikšmės ir tapo įprastais kaimais.

Pagrindinės „Gerosios Valios“ kolonijos – Frederiksordas, Vilhelminaordas, Venheizenas (Drentės provincija, Nyderlandai), Vortelis (Antverpeno provincija, Belgija) – 2021 m. įtrauktos į UNESCO pasaulio paveldo sąrašą, taip pat gavusios Europos paveldo ženklą.


PandQ.Veenhuizen.jpg|Kolonijos laikų namas Venheizene
Wilhelminalaan 66 Hoeve Koning Willem III Frederiksoord.jpg|Kolonijos laikų ūkinis pastatas Frederiksorde
De kolonie Frederiksoord, 1818 Vue d'une partie de la Colonie de Frederiks-oord (titel op object), RP-P-OB-87.338.jpg|Frederiksordo kolonija 1818 m.
Wortel-Kolonie Senne Verschraegen.jpg|Vortelio kolonijos medžių alėjos
De Kerk van Wilhelminaoord.JPG|Vilhelminaordo bažnyčia


## Šaltiniai
Bachmutka

**Bachmutka** (, taip pat **Bachmutas** (), **Bachmutovka**) – upė Ukrainoje, Donecko srityje; dešinysis Doneco intakas.

Upės ilgis siekia 86 km, baseino plotas – 1680 km². Užšąla gruodį, atitirpsta kovo viduryje. Vanduo naudojamas drėkinimui, namų ūkio reikmėms.

Yra keletas intakų.

Teka pro Bachmuto miestą.

## Istorija

1571 m. ant Bachmutkos krantų pastatyta tvirtovių, skirtų saugoti Rusijos carystės paribį su Krymo chanatu.

2023 m. kovą, vykstant Bachmuto mūšiui, Ukrainos pajėgos atsitraukė iš visų miesto dalių į rytus nuo upės. Pasak pranešimų, balandžio 7 d. Rusijos pajėgos persikėlė per upę ir užėmė vakarinį krantą, dėl to iškilo pavojus ukrainiečių aprūpinimo grandinėms.

## Išnašos

## Šaltiniai
*
L. Kairiūnaičio namas

**L. Kairiūnaičio namas** – dviejų aukštų su mansarda vila Gailutės g. 28, Kaune, Panemunėje. Kultūros vertybių registre registruotas kultūros paveldo objektas. 2016 m. į Kultūros vertybių registrą L. Kairiūnaičio namas įtrauktas jau blogos būklės, nuniokotas kelių gaisrų, negyvenamas ir apleistas.

Iškilusi 1926 m., tarpukario laikus menanti garsaus tarpukario pedagogo Liutauro Kairiūnaičio vila tarpukariu buvo viena gražiausių Panemunėje. Tačiau sovietmečiu, ne kartą keičiantis pastato savininkams, ji buvo visiškai nugyventa. Paveldosaugininkai, pripažinę, kad pastato laikančiosios konstrukcijos yra nesaugios, suirusios, pastatą leido nugriauti. Projekte yra numatytas daugiabučio pastato architektūros išsaugojimas – išsaugomas pirminis tūris ir aukštingumas, atkuriami fasadų elementai (bokšteliai ir kupoliniai elementai pastato stoge) ir išsaugomas pirminis apkalimas medinėmis dekoratyvinėmis lentelėmis.

## Šaltiniai
Rare (Selena Gomez albumas)

**Rare** – trečiasis amerikiečių atlikėjos Selena Gomez studijinis albumas, išleistas 2020 m. sausio 10 d. Jam pristatyti išleisti trys singlai: „Lose You to Love Me“, „Look at Her Now“ ir „Rare“.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 112 tūkstančių kopijų ir jis debiutavo pirmojoje „Billboard 200“ reitingo vietoje, tapdamas trečiuoju atlikėjos įrašu, pasiekusiu šią viršūnę. „Rare“ taip pat pasiekė aukštas vietas daugelio kitų šalių reitinguose, tarp jų – ir antroji vieta Jungtinėje Karalystėje ir pirmoji Lietuvoje.

## Dainų sąrašas

## Išnašos
JackBoys

**JackBoys** – bendras amerikiečių įrašų leidyklos „Cactus Jack Records“ atlikėjų (pasivadinusių „JackBoys“) ir kompanijos vadovo Travis Scott dainų rinkinys, išleistas 2019 m. gruodžio 27 d. Jam pristatyti išleisti trys singlai: „Had Enough“, „Highest in the Room (Remix)“ ir „Out West“, o dainas kartu atlieka tokie atlikėjai, kaip Lil Baby, Young Thug ir Pop Smoke.

Nors albumas ir susilaukė vidutiniškų kritikų įvertinimų, jis buvo komerciškai sėkmingas. Per pirmąją savaitę JAV parduota per 154 tūkstančiai kopijų ir „JackBoys“ debiutavo pirmojoje „Billboard 200“ reitingo vietoje, tapdamas trečiuoju Travis Scott įrašu, pasiekusiu šią viršūnę.

## Dainų sąrašas

## Kūrybinė grupė
* David Rodriguez – įrašymas 
* Travis Scott – įrašymas 
* Rob Bisel – įrašymas 
* Flo – įrašymas 
* Derek Anderson – įrašymas 
* Nate Alford – įrašymas 
* Colton Eatmon – garso inžinerija 
* Trevor Coulter – garso inžinerija 
* Jon Sher – garso inžinerijos pagalba 
* Josh Harris – garso inžinerijos pagalba 
* Sean Solymar – garso inžinerijos pagalba 
* Jimmy Cash – garso inžinerijos pagalba , įrašymas 
* Shawn Morenberg – garso inžinerijos pagalba 
* Harmony Korine – dizainas
* Mike Dean – garso suvedimas , garso dizainas 

## Išnašos
Sagreso kyšulys

**Sagreso kyšulys** arba **Sagrešo kyšulys** () – kyšulys pietvakarių Portugalijoje, Algarvėje, tuojau į pietus nuo Sagrešo miesto. Kartu su šalimais esančiu Šv. Vincento kyšuliu laikomas toliausiai į pietvakarius nutolusia Europos žemyno vieta. Yra švyturys.

Vietovė gyvenama nuo neolitinių laikų. Antikiniuose šaltiniuose kyšulys minimas kaip  („šventasis kyšulys“, nuo to ir dabartinis pavadinimas), minimas Eforo, Plinijaus Vyresniojo, Strabono. Vėliau jūrininkų dažnai vadintas „pasaulio pakraščiu“. Čia buvusi svarbi religinė vieta, romėnų laikais, manoma, jog čia galimai garbintas Saturnas arba Heraklis. Arabų laikais Muchamadas al Idrisijus mini čia buvus „kranklių šventyklą“. XV a. vid., valdant Henrikui Jūrininkui, Sagreso kyšulio pusiasalyje pastatyta tvirtovė, kurioje, kaip neretai teigiama, veikė jūrininkų mokykla. 1587 m. tvirtovę apgriovė anglų piratas Frensis Dreikas, o 1755 m. galutinai suniokojo Lisabonos žemės drebėjimas. XX a. antroje pusėje tvirtovė atstatyta.

Sagreso kyšuliui suteiktas Europos paveldo ženklas.


View from Fortaleza de Sagres (52560663776).jpg|Reginys į kyšulį nuo tvirtovės
Fortaleza de Sagres 1 - 11.04.2023.jpg|Sagreso tvirtovė kyšulyje
Tormenta de Sagres.jpg|Audra Sagreso kyšulyje
Fortaleza de Sagres (52859407224).jpg|Kyšulio prakrantė


## Šaltiniai
Gaidžiupis

**Gaidžiupis** – upelis Lietuvos šiaurėje, Anykščių ir Panevėžio rajonuose; Vašuokos kairysis intakas. Prasideda pamiškėje prie Mitošiūnų kaimo, aukštupyje teka vakarų kryptimi dirbamais laukais ir pamiške, vidurupyje – šiaurės vakarų kryptimi Žiliškių mišku ir pamiškėmis, žemupyje – šiaurės kryptimi dirbamais laukais. Įteka į Vašuoką 7,2 km nuo jos žiočių, ties Jasvilonimis. Visa upelio vaga sureguliuota. Maždaug vidurupyje kerta kelią .

Gyvenvietės ties Gaidžupiu: Mitošiūnai, Žiliškės, Barsiukynė, Ramanava, Pašiliai, Gaidžiupės, Pagaidžiupiai, Vainiškis, Jasvilonys.

Kalbininkas Aleksandras Vanagas upėvardį kildina iš žodžių „gaidys”, „gaidžiukas”.

## Šaltiniai
McCartney III

**McCartney III** – aštuonioliktasis anglų muzikanto Paul McCartney studijinis albumas, išleistas 2020 m. gruodžio 18 d. Tai – 1970 m. išleisto albumo „McCartney“ ir 1980 m. išleisto „McCartney II“ tęsinys. Kaip ir pirmtakuose, šiame įraše McCartney groja visais instrumentais (išskyrus daina „Slidin'“, kurioje gitara ir būgnais groja kiti muzikantai, kadangi dalis kūrinio buvo įrašyta albumo „Egypt Station“ kūrimo metu). Šiam albumui pristatyti buvo išleisti trys singlai: „Find My Way“, „Winter Bird/When Winter Comes“ ir „Women and Wives“.

Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę Jungtinėje Karalystėje parduota per 33 tūkstančius kopijų ir jis debiutavo pirmojoje albumų reitingo vietoje, tampant aštuntuoju atlikėjo soliniu įrašu, pasiekusiu šią viršūnę, o taip pat – ir pirmuoju per daugiau nei tris dešimtmečius, nuo 1989 m. išleisto „Flowers in the Dirt“. JAV per pirmąją savaitę parduota per 107 tūkstančiai kopijų ir „McCartney III“ pasiekė trečiąją „Billboard 200“ reitingo vietą.

2022 m. vykusiuose „Grammy“ apdovanojimuose albumas nominuotas geriausio roko albumo kategorijoje, o daina „Find My Way“ – geriausios roko dainos.

## Dainų sąrašas

## Kūrybinė grupė
**Muzikantai**
* Paul McCartney – vokalas, visi instrumentai (išskyrus, kur išskirta)
* Rusty Anderson – elektrinė gitara (7)
* Abe Laboriel Jr. – būgnai (7)

**Techninis personalas**
* Steve Orchard – garso inžinerija
* Greg Kurstin – bendras prodiusavimas (7)
* Keith Smith – garso inžinerijos pagalba
* Alex Pasco – garso inžinerija (7)
* Bob Kraushaar – garso inžinerija (11)
* Randy Merrill – garso dizainas
* George Martin – bendras prodiusavimas (11)

**Dizainas**
* Ed Ruscha – viršelis ir spauda
* Mary McCartney – viršelio portretas, fotografijos
* Sonny McCartney – fotografijos
* Nick Steinhardt – meninė kryptis ir dizainas
* Brian Clarke – vitražas

## Išnašos
Podolės Mohylivas

**Podolės Mohylivas** () – miestas centrinėje Ukrainoje. Vinycios srityje, prie Dniestro upės, Moldavijos pasienyje (priešais Otačio miestą); rajono administracinis centras. 2022 m. duomenimis, mieste gyveno 29 925 gyventojai.

## Istorija
Miestą 1595 metų rugpjūčio 24 dieną įkūrė Jeremijus Movila, šioje vietoje pasistatęs pilį, o vėliau padovanojęs aplinkines žemes savo žentui Steponui Potockiui. Savo uošvio atminimui Steponas Potockis miestą pavadino Mohylivu. 1923 m. miestas buvo pavadintas Mohylivu prie Dniestro.

## Miestų partnerystė
*  Konskiai, Lenkija
*  Koziatynas
*  Bachmutas
*  Polanecas, Lenkija
*  Piteštis, Rumunija
*  Šalia, Slovakija
*  Didžiosios Lenkijos Sroda, Lenkija
*  Kavrilija, Italija

## Nuorodos
Monininkas

**Monininkas** (*Monininks*) – Mato Pretorijaus minimas lietuvių žynys, vaidila (*Weydeler*), galėjęs sušaukti gyvates, žalčius, juos užkeikti.

Kad šie ropliai nekenktų žmonėms, du kartus per metus būdavo atliekamos specialios apeigos. Anot Pretorijaus, žynio vardas kilęs nuo žodžio *manyti*, tačiau, religijotyrininko G. Beresnevičiaus teigimu, labiau tikėtina, kad jis susijęs su žodžiu *monas* ('burtas, vylius').

Gretinamas su Žaltonimi (šiuos burtininkus taip pat mini Pretorijus).

## Išnašos
Armėnų genocido atminimo diena

**Armėnų genocido atminimo diena** () – valstybinė šventė Armėnijoje, minima balandžio 24 d.

Ji kasmet minima 1915 m. armėnų genocido aukų atminimui, kai dėl Osmanų imperijos vykdytų žudynių ir bado mirė nuo 600 tūkst. iki 1,5 mln. armėnų. Sostinėje Jerevane šimtai tūkstančių žmonių kasmet eina prie Armėnų genocido memorialinio komplekso padėti gėlių prie amžinosios ugnies.
## Istorija
Balandžio 24 d. minima 1915 m. balandžio 24 d. vykęs armėnų intelektualų trėmimas iš Konstantinopolio (dabartinio Stambulo). Pirmasis minėjimas, kurį surengė grupė armėnų genocidą išgyvenusių žmonių, buvo surengtas Stambule 1919 m. vietos Švč. Trejybės armėnų bažnyčioje. Po pirmojo minėjimo 1919 m. ši data tapo kasmetine armėnų genocido atminimo diena.

1988 m. Armėnijos TSR oficialiai patvirtino balandžio 24-ąją kaip valstybinę atmintiną dieną.

1997 m. JAV Kalifornijos valstijos asamblėja balandžio 24-ąją paskelbė 1915–1923 m. armėnų genocido, 1988 m. Sumgajito pogromo ir 1990 m. Baku pogromo aukų atminimo diena.2007 m. Argentina priėmė nacionalinį įstatymą Nr. 26199, kuriuo balandžio 24-ąją paskelbė „Tautų tolerancijos ir pagarbos diena“, per kurią armėnai argentiniečiai atleidžiami nuo darbo.

2015 m. Kanados Bendruomenių rūmai vienbalsiai priėmė pasiūlymą M-587, kuriuo balandis buvo paskelbtas Genocido atminimo, pasmerkimo ir prevencijos mėnesiu, o balandžio 24-oji – Armėnų genocido atminimo diena.

2019 m. Prancūzija pirmą kartą nacionaliniu mastu paminėjo genocidą, o Prancūzijos prezidentas Emanuelis Makronas paskelbė balandžio 24-ąją „nacionaline armėnų genocido atminimo diena“, taip įgyvendindamas kampanijos pažadą.

2021 m. balandžio 24 d. JAV prezidentas Džo Baidenas pripažino genocidą ir įvykdė savo rinkimų kampanijos pažadą.

## Išnašos
SRC Visaginas

**VšĮ Visagino sporto ir rekreacijos centras** – Lietuvos futbolo klubas iš Visagino.

## Istorija

Dabartinis centro pastatas pradėtas eksploatuoti 1988 m., pastatytas kaip pirties-sveikatingumo kompleksas ir skalbykla, skirti aptarnauti beveik 60 tūkstančių gyventojų, nes tiek numatyta statomo miesto generaliniame plane (pastačius numatytus visus 4 reaktorius, tiek žmonių turėjo gyventi užbaigtame statyti energetikų mieste), baigus viso atominio komplekso statybą. Iki 1996 m. pastatas buvo valstybinės komunalinių paslaugų įmonės balanse.

1994 m. pavasarį įkurtas Visagino kūno kultūros ir sporto centras. Jis įkurtas reorganizavus baidarių ir kanojų irklavimo sporto mokyklą, kuri veikė nuo 1988 m. (140 sportininkų), ir keletą savanoriškų IAE ir Vakarų statybos valdybos sporto draugijų. KKSC apie 470 sportininkų tuo metu užsiiminėjo 5 sporto šakomis – irklavimu, imtynėmis, futbolu, krepšiniu ir slidinėjimu. 2008 m. sporto centre buvo vystomos 8 sporto šakos, iš kurių 7 olimpinės – baidarių ir kanojų irklavimas, graikų-romėnų imtynės, futbolas, krepšinis, slidinėjimas, biatlonas, lengvoji atletika ir sportiniai šokiai. Sporto grupes lankė 470 sportininkų nuo 6 iki 25 metų. Sporto centrui priklausė keletas sporto bazių – irklavimo bazė, įsikūrusi ant ežero kranto; futbolo stadionas su žaliąja danga ir atsargine aikšte; slidinėjimo bazė Kosmoso g. 28A, ten pat įrengtos bokso ir treniruoklių salės; taip pat centrinis Sporto centro pastatas Taikos pr. 23, kuriame yra puikios imtynių ir treniruoklių salės, baseinas, rekonstruotas į irklavimo baseiną.

Centre ne tik vaikinai, bet ir mergaitės žaidžia futbolą. Mergaites treniravo ir toliau treniruoja Nikolajus Charlamovas. Kol kas žaidžia tik viena mergaičių futbolo komanda, kuri dalyvauja Lietuvos rungtynėse, tarptautiniuose turnyruose.

Visagino sporto centras įkurtas 2009 m. spalio 28 d. reorganizavus Visagino akrobatikos sporto mokyklą ir Visagino kūno kultūros ir sporto centrą į naują juridinį asmenį – Visagino sporto centrą. Po reorganizacijos buvo išlaikyta 12 sporto šakų įvairovė (sportinė akrobatika, šuoliai ant akrobatinio takelio, šuoliai ant batuto, sportinė aerobika, slidinėjimas, graikų–romėnų imtynės, baidarių ir kanojų irklavimas, futbolas, krepšinis, lengvoji atletika, biatlonas, sportiniai šokiai).

2011 m. pradžioje VSC mokymo grupėse buvo 874 sportininkai (iš jų 30 lanko po 2 sporto šakas).

## Šaltiniai

## Nuorodos
* 
* Visagino KKSC (Futbolinis.lt)
* Visagino SC (Futbolinis.lt)
Together at Christmas

**Together at Christmas** – ketvirtasis bendras anglų atlikėjų Michael Ball ir Alfie Boe studijinis albumas, išleistas 2020 m. lapkričio 20 d. Jame skamba dueto atliekamos žinomos kalėdinės muzikos kūriniai. Albumas susilaukė teigiamų kritikų įvertinimų ir buvo komerciškai sėkmingas, per pirmąją savaitę Jungtinėje Karalystėje parduodant per 32 tūkstančius kopijų ir tampant penktuoju Michael Ball ir trečiuoju Alfie Boe įrašu, pasiekusiu šią viršūnę.

## Dainų sąrašas
Visas dainas prodiusavo Nick Patrick.

## Išnašos
Disco (Kylie Minogue albumas)

**Disco** – penkioliktasis australų atlikėjos Kylie Minogue studijinis albumas, išleistas 2020 m. lapkričio 6 d. Albume skamba disko stiliaus kūriniai, kurių įrašymas pradėtas 2019 m., tačiau buvo sustabdytas dėl vykstančios COVID-19 pandemijos ir vėliau įrašymo darbai pratęsti atlikėjos namuose Londone. Įrašui pristatyti išleisti trys singlai: „Say Something“, „Magic“ ir „Real Groove“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 54 tūkstančiai kopijų ir „Disco“ debiutavo pirmojoje albumų reitingo vietoje, tampant aštuntuoju atlikėjos įrašu, pasiekusiu šią viršūnę. 2023 m. rugsėjo mėnesio duomenimis, visame pasaulyje parduota per 700 tūkstančiai albumo kopijų.

## Dainų sąrašas

## Kūrybinė grupė
**Muzikantai**

* Kylie Minogue – vokalas , pritariamasis vokalas , sintezatorius 
* Felicity Adams – pritariamasis vokalas 
* Sky Adams – pritariamasis vokalas , gitara , sintezatorius , būgnai , ritmo programavimas , elektronikos programavimas , klavišiniai , bosinė gitara 
* Adetoun Anibi – pritariamasis vokalas 
* Fiona Bevan – pritariamasis vokalas 
* Duck Blackwell – klavišiniai , bosinė gitara , būgnai , perkusija , elektronikos programavimas 
* Teemu Brunila – gitara , ritmo programavimas , klavišiniai 
* Cherokee Campbell – sintezatorius 
* Linslee Campbell – bosinė gitara , gitara 
* Maegan Cottone – pritariamasis vokalas 
* Daniel Davidsen – gitara , ritmo programavimas 
* Jon Green – pritariamasis vokalas , klavišiniai 
* Kiris Houston – bosinė gitara , gitara , styginiai instrumentai , sintezatorius , pritariamasis vokalas , klavišiniai , sintezatorius 
* Ash Howes – elektronikos programavimas 
* Louis Lion – elektronikos programavimas 
* Troy Miller – pritariamasis vokalas , bosinė gitara gitara  , klavinetas , gitara , perkusija , būgnai , elektronikos programavimas , elektrinis pianinas , sintezatorius 
* PhD – elektronikos programavimas 
* Johny Saarde – ritmo programavimas 
* Danny Shah – pritariamasis vokalas 
* Nico Stadi – gitara , bosinė gitara , klavišiniai , styginiai instrumentai , styginių instrumentų aranžuotės , ritmo programavimas 
* Biff Stannard – pritariamasis vokalas , klavišiniai , būgnai 
* Thomas Totten – gitara 
* Peter Wallevik – ritminė gitara , klavišiniai , ritmo programavimas 

**Techninis personalas**

* Kylie Minogue – vokalo inžinerija 
* Sky Adams – garso inžinerija 
* Dick Beetham – garso inžinerija 
* Duck Blackwell – garso inžinerija 
* PhD – prodiusavimas 
* Teemu Brunila – garso inžinerija 
* Daniel Davidsen – prodiusavimas 
* Guy Massey – garso inžinerija 
* Troy Miller – garso inžinerija 
* Alex Robinson – garso inžinerija 
* Nico Stadi – garso inžinerija 
* Biff Stannard – garso inžinerija 
* Peter Wallevik – prodiusavimas 

## Išnašos
Varžovai (filmas)

**Varžovai** () – 2024 m. JAV romantinis sporto filmas, kurį režisavo Luca Guadagnino. Jame vaidina Zendaya, Josh O'Connor, Mike Faist, Darnell Appling ir AJ Lister. Filmo siužetas pasakoja apie teniso čempioną (Mike Faist), kuris, padedamas savo žmonos (Zendaya), buvusios teniso vunderkindės, pasitraukusios iš žaidimo po traumos, planuoja sugrįžti į varžybas prieš kitą žaidėją (Josh O'Connor), kuris taip pat yra jo buvęs geriausias draugas ir buvęs žmonos meilužis.

Filmo pasaulinė premjera įvyko 2024 m. balandžio 26 d. Sidnėjuje, Australijoje. Lietuvos kino teatruose pasirodė 2024 m. gegužės 3 d.

## Vaidmenys

: *Aktorius – veikėjas*

* Zendaya – *Tashi Duncan*
* Josh O'Connor – *Patrick Zweig*
* Mike Faist – *Art Donaldson*
* Darnell Appling – *teisėjas*
* AJ Lister – *Lily Donaldson*
* Nada Despotovich – *motina*
* Naheem Garcia – *tėvas*
* Hailey Gates – *Helen*
* Jake Jensen – *Finn Larsen*
## Filmo gamyba
2022 m. vasarį paskelbta, kad „Metro-Goldwyn-Mayer“ kurs filmą, kurį režisuos Luca Guadagnino. Taip pat paskelbta, kad pagrindinius vaidmenis atliks Zendaya, Josh O'Connor ir Mike Faist. Zendaya taip pat buvo filmo prodiuserė.

2022 m. gegužės 3 d. Bostone prasidėjo pagrindiniai filmavimo darbai – vietos gyventojai buvo kviečiami dalyvauti atrankoje į teniso žaidėjų, statistų ir dublerių vaidmenis. Ruošdamasi vaidmeniui, Zendaya tris mėnesius treniravosi su buvusiu profesionaliu tenisininku Brad Gilbert. Gilbert taip pat buvo filmo teniso scenų konsultantas. Filmavimas baigtas 2022 m. birželio 26 d.

## Nuorodos
* 
* 
* 
## Išnašos
Weird!

**Weird!** – antrasis anglų atlikėjo Yungblud studijinis albumas, išleistas 2020 m. gruodžio 4 d. Iš pradžių buvo planuota, jog albumas bus išleistas lapkričio 13 d., tačiau buvo nukeltas dėl vykstančios COVID-19 pandemijos. Albumui pristatyti išleisti šeši singlai: „Weird!“, „Strawberry Lipstick“, „God Save Me, but Don't Drown Me“, „Cotton Candy“, „Mars“ ir „Acting Like That“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 39 tūkstančių kopijų ir jis debiutavo pirmojoje albumų reitingo vietoje, tampant pirmuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**

* Yungblud – vokalas (visos dainos), gitara (1–8, 11, 13), bosinė gitara (1, 3, 6, 8, 11, 13, 14), klavišiniai (5, 9), elektronikos programavimas (5), pritariamasis vokalas (7, 9), perkusija (7, 9)
* Chris Greatti - gitara (1–8, 11, 14), bosinė gitara (1, 3–8, 10, 11, 13, 14), pritariamasis vokalas (3, 8, 9, 12), elektronikos programavimas (4, 5), būgnai (5), klavišiniai (5, 7, 9), strings (7)
* Adam Warrington - gitara (1, 4, 5, 9)
* Omer Fedi - bosinė gitara (1, 5, 6), klavišiniai (5), elektronikos programavimas (5, 7)
* Zakk Cervini – elektronikos programavimas (1–9, 11, 14), būgnai (4, 5, 7), perkusija (4), klavišiniai (5), vokalo programavimas (12)
* Michael Rennie - būgnai (5, 9), perkusija (9)
* Mike Crossey – klavišiniai, elektronikos programavimas (5)
* Nick Mira – elektronikos programavimas (7)
* Tom Pallant – pritariamasis vokalas (9, 11)
* Matt Schwartz – klavišiniai, elektronikos programavimas (9); bosinė gitara, gitara, elektronikos programavimas (13)
* Machine Gun Kelly – vokalas (12)

**Techninis personalas**

* Chris Gehringer – garso dizainas (1, 3, 5–14)
* Joe LaPorta – garso dizainas (2)
* Neal Avron – garso suvedimas (1, 2, 4–11, 13, 14), garso inžinerija (1, 2, 5–11, 13, 14)
* Serban Ghenea – garso suvedimas (3)
* Adam Hawkins – garso suvedimas, garso inžinerija (12)
* John Hanes – garso inžinerija (3)
* K Thrash – garso inžinerija (12)
* Matt Malpass – garso inžinerija (12)
* Shaan Singh – garso inžinerija (12)
* Zakk Cervini – įrašymas (1, 3, 5–9, 11, 13, 14)
* Stevens – įrašymas (5)
* Matt Schwartz – įrašymas (9, 13)

## Išnašos
Letter to You

**Letter to You** – dvidešimtasis amerikiečių atlikėjo ir dainų autoriaus Bruce Springsteen studijinis albumas, išleistas 2020 m. spalio 23 d. Tai – pirmasis atlikėjo įrašas nuo 2014 m. išleisto „High Hopes“, kuriame jis groja kartu su grupe „E Street Band“. Jam pristatyti išleisti du singlai: „Letter to You“ ir „Ghosts“.

Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota 96 tūkstančiai kopijų ir jis debiutavo antrojoje „Billboard 200“ reitingo vietoje, tampant dvidešimt pirmuoju atlikėjo įrašu, pasiekusiu reitingo penketuką. Jungtinėje Karalystėje per pirmąją savaitę parduota per 51 tūkstantį kopijų ir „Letter to You“ debiutavo pirmojoje albumų reitingo vietoje, tampant dvyliktuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Bruce Springsteen ir „E Street Band“**
* Bruce Springsteen – gitara, vokalas, lūpinė armonikėlė
* Roy Bittan – pianinas, vokalas
* Nils Lofgren – gitara, vokalas
* Patti Scialfa – vokalas
* Garry Tallent – bosinė gitara, vokalas
* Steven Van Zandt – gitara, vokalas
* Max Weinberg – būgnai, vokalas
* Charles Giordano – vargonai, vokalas
* Jake Clemons  – saksofonas

**Techninis personalas ir dizainas**
* Ron Aniello, Bruce Springsteen – prodiusavimas
* Rob Lebret, Ross Petersen, Ron Aniello – garso inžinerija
* Toby Scott – papildoma garso inžinerija 
* Brandon Duncan – garso inžinerijos pagalba, garso redagavimas
* Bob Clearmountain – garso suvedimas
* Rob Lebret – garso suvedimas 
* Bob Ludwig – garso dizainas
* Kevin Buell – gitarų technikas
* Shari Sutcliffe – muzikos kontraktorius
* Michelle Holme – meninė kryptis
* Michelle Holme, Meghan Foley – dizainas
* Dave Bett – šriftas
* Danny Clinch – fotografijos
* Rob DeMartin, Tyler Chappel – įrašymo fotografijos

## Išnašos
Cherry Blossom

**Cherry Blossom** – penktasis britų poproko grupės „The Vamps“ studijinis albumas, išleistas 2020 m. spalio 16 d. Jam pristatyti išleisti keturi singlai: „Married in Vegas“, „Chemicals“, „Better“ ir „Would You“.

Albumas susilaukė daugiausia teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant antruoju grupės įrašu, pasiekusiu šią viršūnę.

## Dainų sąrašas

## Kūrybinė grupė

* Bradley Simpson – vokalas, dainų autorius, bosinė gitara, gitara, pritariamasis vokalas 
* Tristan Evans – solinė gitara, dainų autorius, būgnai, prodiusavimas, elektronikos programavimas, pritariamasis vokalas 
* Connor Ball – dainų autorius, bosinė gitara, pritariamasis vokalas 
* James McVey – bosinė gitara, dainų autorius, garso inžinerija, gitara, pianinas, prodiusavimas, elektronikos programavimas, įrašymas, pritariamasis vokalas 
* James Abrahart – dainų autorius, pritariamasis vokalas
* Luke Burgoyne – garso suvedimo pagalba
* Dan Grech-Marguerat – garso suvedimas, elektronikos programavimas
* Svante Halldin – dainų autorius
* Stuart Hawkes – garso dizainas
* Jakob Hazell – dainų autorius
* Charles Hicks – garso suvedimo pagalba
* Jack & Coke – bosinė gitara, gitara, klavišiniai, pianinas, prodiusavimas, elektronikos programavimas, įrašymas, styginiai instrumentai
* Lostboy – bosinė gitara, ritmo programavimas, klavišiniai, prodiusavimas, elektronikos programavimas, įrašymas
* Tom Mann – dainų autorius
* Jordan Riley – bosinė gitara, kompozitorius, būgnai, gitara, klavišiniai, pianinas, prodiusavimas, elektronikos programavimas, įrašymas, pritariamasis vokalas
* Peter Rycroft – dainų autorius

## Išnašos
Bikenis

**Bikenis** – upelis Anykščių rajone, Troškūnų seniūnijoje; Vašuokos dešinysis intakas. Prasideda Kanapynės kaime, teka laukais šiaurės vakarų kryptimi, vidurupyje pasuka į pietvakarius, įteka į Vašuoką 13,7 km nuo jos žiočių, ties Mitošiūnais. Visa vaga sureguliuota. Žemupyje upelį kerta kelias . 

Gyvenvietės ties Bikeniu: Kanapynė, Mickapetris, Mitošiūnai.

Upėvardis kilęs nuo žodžio *bikis* – „striukis”.

## Šaltiniai
Barnabo laiškas

**Barnabo laiškas** – ankstyvosios krikščionybės dokumentas.

Tai vienas iš Apaštališkųjų Tėvų kūrinių, parašytas senovės graikų kalba. Laiško autorius nežinomas, tekste jis skelbiasi esąs mokytojas. Tradiciškai autoriumi laikytas šv. Barnabas, minimas Naujajame Testamente, Apaštalų darbuose. Vėliausia galima šio kūrinio kompozicijos data – 130 m. e. m.

Laiško autorius griežtai nusistatęs prieš žydus, anot jo, jie negalintys iki galo suprasti Senojo Testamento. Teksto pabaigoje kalbama apie šviesos ir tamsos kelius.

Didesnė svarba šiam dokumentui buvo teikiama Egipte: Barnabo laišką citavo Klemensas Aleksandrietis, jis įtrauktas į Sinajaus kodeksą (IV a.).

## Išnašos
Kliuni abatija

**Kliuni Šv. Petro ir Šv. Pauliaus abatija** () – benediktinų abatija Prancūzijoje, Burgundijoje, Kliuni mieste.

910 m. įkurta Akvitanijos kunigaikščio Vilhelmo I ir tapo Kliuni kongregacijos centrine buveine. Abatija buvo nepriklausoma nuo vietinių valdovų ir buvo pavaldi tik popiežiui. Taip Vilhelmas I siekė įgyvendinti Katalikų bažnyčios reformaciją (dar žinomą kaip Kliuni reformos) – atriboti katalikų vienuolius ir dvasininkiją nuo vietinių valdovų įtakos, bažnytinių pareigų pirkimo, sustiprinti dvasininkų asketizmą ir moralę. Tokiomis sąlygomis abatija centralizavosi, turėjo daug priorijų. Dėl abatijos klestėjimo išaugo ir Kliuni miestas. Didžiausią klestėjimą pasiekė XI a. antroje pusėje, valdant abatui Hugui Didžiajam. Pradžioje Kliuni reformų idealus, padedama popiežiaus, plėtė Kliuni kongregacija, vėliau – ir nuo jos nepriklausomos bendruomenės.

XIV–XV a. silpstant popiežiaus valdžiai nuo Kliuni kongregacijos atsiskyrė už Prancūzijos ribų esantys vienuolynai, 1516 m. Prancūzijos karalius įgijo teisę skirti Kliuni abatus. Kliuni abatija smarkiai nukentėjo per XVI a. Prancūzijos religinius karus (nuniokta hugenotų), jos įtaka apribota po Prancūzijos revoliucijos, o 1790 m. visai uždaryta. XIX a. pr. pastatas galutinai sugriautas ir išgrobstytas.

Iki pastatant Šv. Petro baziliką Vatikane XVII a., Kliuni abatijos Šv. Petro ir Šv. Pauliaus bazilika (pastatyta 1088–1130 m.) buvo didžiausia krikščionių bažnyčia pasaulyje. Dabar išlikusi tik nedidelė pietinė dalis pastato su varpine.

Kliuni abatijai suteiktas Europos paveldo ženklas.

## Šaltiniai
Karnuntas

**Karnuntas** (, oficialus pavadinimas *Colonia Septimia Aurelia Antoniniana Carnuntum*) – senovės romėnų karinė tvirtovė ir miestas Dunojaus dešiniajame krante, dabartinėje Austrijos teritorijoje, 32 km į pietryčius nuo Vienos.

6 m. iš šios vietos imperatorius Tiberijus rengė žygius prieš markomanus, o pats miestas įkurtas apie 15 m. (valdant Klaudijui) keltų gyvenvietės vietoje. Tai buvo romėnų prekybos centras su Baltijos jūros kraštais, per Karnuntą ėjo vienas gintaro prekybos kelių. Imperatoriaus Nerono laikais (54–68 m.) iš čia buvo surengta prekybos ekspedicija pargabenti Baltijos gintaro. Nuo 106 m. – Romėnų Panonijos provincijos centras. Karnunte, 172–174 m. kampanijos prieš markomanus metu, imperatorius Markas Aurelijus parašė „Apmąstymų“ antrąją dalį. Miestas sugriautas markomanų, bet III a. pr. atstatytas Septimo Severo nurodymu. 308 m. Karnunte įvyko imperatorių Diokletiano, Galerijaus ir Maksimiano susitikimas. Jo atminimui pastatytas Mitros altorius. 375 m., kampanijos prieš germanus metu, čia apsistojo imperatorius Valentinianas I. Apie 395 m. miestas sugriautas germanų, o 433 m. čia įsiviešpatavo hunai. Vėliau šaltiniuose nebeminimas.

XIX a. pabaigoje pradėti archeologiniai tyrimai. 1904 m. įkurtas Karnunto muziejus, kuriame saugomi per tyrimus rasti antkapiai, šventyklų altoriai, papuošalai, apyvokos reikmenys, sporto inventorius ir kita. Atkasti 3 amfiteatrų (2 miesto gyventojų, 1 karių), termų, mitrėjos, Dianos, Nemezidės šventyklų ir kitų pastatų liekanos.


Open air museum Petronell - Thermae, Villa Urbana and Valetudinarium.jpg|Karnunto termų rekonstrukcija
Modell Carnuntum 8 Zivilstadt.jpg|Miesto modelis
Carnuntum Villa urbana 06.jpg|Pastato rekonstrukcija
Ancient Roman amphitheatre in Bad Deutsch-Altenburg.JPG|Karinio amfiteatro liekanos


## Šaltiniai
Pilaitės futbolo maniežas

**Pilaitės futbolo maniežas** – sporto maniežas ir aikštynas Vilniaus vakaruose, Pilaitėje, šalia Pilaitės gimnazijos pastato. Šaltuoju metų laiku, pripūtus kupolą aikštynas tampa Pilaitės futbolo maniežu. Kupolas yra 110 metrų ilgio, 70 metrų pločio, 19 metrų aukščio. Kupolas pripučiamas prieš kiekvieną žiemos sezoną, o pavasarį išleidžiamas. Šalia maniežo pastatytos modulinės persirengimo kabinos su dušais, lauke atnaujinta krepšinio aikštelė ir lengvosios atletikos zona. Maniežas priklauso Pilaitės gimnazijai, kuri infrastruktūrą išnaudos savo reikmėms, o laisvu laiku aikštėje gali treniruotis vaikai, žaisti kiti futbolo mėgėjai. Vasarą, kol gimnazistai dar nelanko mokyklos, dengtu stadionu gali naudotis privačios futbolo mokyklos.

## Istorija

2020 m. stadionas iš pagrindų renovuotas, įrengiant kupolą. Po renovacijos stadionas atidarytas 2020 m. rugpjūčio 4 d. Stadioną planuota atidaryti dar 2019 m. rudenį, tačiau atidarymas dėl techninių kliūčių užtruko. Pilaitės futbolo maniežo rekonstrukcija kainavo 2,25 mln. eurų. Vilniaus miesto Savivaldybė maniežo projektui skyrė 1,5 mln. eurų, 0,6 mln. eurų prie projekto prisidėjo Švietimo, mokslo ir sporto ministerija. Lietuvos futbolo federacija maniežui padovanojo maždaug 150 000 eurų vertės dangą.

2021 m. sausio 26–27 d. naktį maniežas dėl didelio snygio sugriuvo. Aikštyne prieš tai vakare treniravosi Vilniaus „Žalgirio“ futbolininkai, čia du kartus per savaitę treniruojasi ir elitinė aukšto meistriškumo „Ateities“ futbolo mokyklos vaikų grupė. Naktį maniežas buvo tuščias ir pavyko išvengti rimtesnės nelaimės. Remontas kainavo 130 000 eurų.

2024 m. sausį ledo luitas vėl buvo pažeidęs maniežo kupolą.

## Šaltiniai

## Nuorodos
* Pilaitės maniežas (Madeinvilnius.lt)
Headie One

**Irvingas Ampofas Adžėjus** (*Irving Ampofo Adjei*, g. 1994 m. spalio 6 d.), geriau žinomas savo sceniniu slapyvardžiu ***Headie One*** – anglų reperis ir dainų autorius iš Londono. Karjerą pradėjo 2010 m., o debiutinį dainų rinkinį „Headz or Tails“ išleido 2014 m. Nuo 2016 m. priklauso hiphopo grupei „OFB“, taip pat laikomas vienu iš britų drill muzikos scenos pradininkų.

Debiutinį albumą „Edna“, pasiekusį pirmąją Jungtinės Karalystės albumų reitingo vietą, išleido 2020 m. spalį. 2024 m. duomenimis, atlikėjas yra išleidęs du studijinius albumus, iš kurių naujausiasis, „The Last One“, išleistas 2024 m. birželį.

## Diskografija
**Studijiniai albumai**
* *[[Edna]]* (2020)
* *The Last One* (2024)

**Dainų rinkiniai**
* *Headz or Tails* (2014)
* *The One* (2018)
* *The One Two* (2018)
* *Music x Road* (2019)
* *Too Loyal for My Own Good* (2021)
* *No Borders: European Compilation Project* (2022)

**Bendri dainų rinkiniai**
* *Sticks & Stones*  (2016)
* *Drillers x Trappers*  (2017)
* *Drillers x Trappers II*  (2019)
* *Gang*  (2020)
* *Strength to Strength*  (2023)

## Išnašos

## Nuorodos
* 
*
Vinco ir Onos Tercijonų namas

**Vinco ir Onos Tercijonų namas** – daugiabutis gyvenamasis namas, stovintis Kaune, V. Putvinskio g. 72 (gatvės šiauriniame gale). Namas pastatytas 1936 m., jo pirmieji savininkai buvo vaikų gydytojas Vincas Tercijonas ir pedagogė, visuomenės veikėja Ona Putvinskaitė-Tercijonienė. Kaip regioninės reikšmės architektūros paminklas, 2012 m. įrašytas į Kultūros vertybių registrą. 2015 m. pažymėtas Europos paveldo ženklu. Kaip vienas iš Kauno modernizmo architektūros objektų, 2023 m. kartu su kitais pastatais Tercijonų namas įtrauktas į Pasaulio paveldo sąrašą.

## Istorija

Šiaurinė V. Putvinskio gatvės išklotinė su kvartalo namais Nr. 52-72 susiformavo 1928-1937 m.
Ištisinis gatvės užstatymas atspindi tarpukariui būdingas stilistines tendencijas - nuo istorizmo iki funkcionalistinio modernizmo. Čia statomiems namams buvo taikomi miesto centre galiojantys reikalavimai (mūras, nepertraukiamo užstatymo linija, čerpių stogai), kreiptas dėmesys į fasadų estetiką ir darną. Šioje gatvės dalyje žemės valdą 1933 m. įsigijo V. Tercijonas. Jis vertėsi privačia medicinos praktika, kuriai buvo pritaikytas ir nuosavas gyvenamasis namas Putvinskio gatvėje. Jo žmona – Ona Putvinskaitė-Tercijonienė, Vlado Putvinskio ir Emilijos Gruzdytės–Putvinskienės vyriausioji dukra. Ji įstojo į tėvo įkurtą Lietuvos šaulių sąjungą, buvo nacionalinio šaulių moterų komiteto narė. Antrojo pasaulinio karo sumaištyje abu Tercijonai pasitraukė į Vakarus.

Leidimas statyti trijų aukštų su pastoge mūrinį namą Tercijonų sklype išduotas 1936 m. Namą suprojektavo jaunosios kartos architektas Bronius Elsbergas. Gyvenamasis pastatas nuo gatvės atrodė kaip modernus miestietiškas kotedžas, tačiau iš kiemo jis labiau panėšėjo į mūrinį sodybinį namą, prigludusį prie Žaliakalnio šlaito.

1943 m. buvo leista nugriauti balkono kolonas ir balkoną. 1984 m. pagal architekto Gedimino Koriznos projektą sutvarkyta aplinka, rekonstruoti ūkiniai statiniai, pakeista dalis vidaus įrangos.

## Architektūra

Pastatas funkcionalizmo stilistikos.  Jis asimetrinės kompozicijos, stačiakampio plano, trijų aukštų su pusrūsiu, šlaitiniu mansardiniu stogu, dengtu keramikinėmis čerpėmis. Įstatyti trikampiai švieslangiai. Į gatvę nukreiptame pietiniame fasade išsiskiria erkeris ir balkonai su užapvalintais kampais. Kitos detalės – cokolinis, tarpaukščių ir vainikuojantis karnizai, lygus stogelis virš įėjimo durų, iš tinko suformuotos charakteringos grotelės, horizontalios tinko įrėžos. Pirmame ir antrame aukštuose buvo po du panašiai suplanuotus butus.

Pastate įrengtos gelžbetonio perdangos. Išlikę autentiški teraco vidaus laiptai su grindjuostėmis ir turėklais, laiptinės radiatoriai. Dauguma langų pakeisti naujais. Medinės įstiklintos pietų fasado lauko durys su furnitūra – atpažįstamas B. Elsbergo braižas namų įėjimuose panaudoti apvalų, iliuminatorių primenantį langelį bei suporintas medžio juosteles. Jos taip pat atsikartoja laiptinės lango skaidyme.

## Šaltiniai
Atėnė Partenė

**Atėnė Partenė** () – Partenone saugota skulptoriaus Feidijo sukurta statula. Tai buvo 12 m aukščio medinė skulptūra, padengta brangiomis medžiagomis: šarvai ir drabužiai – auksu, oda – dramblio kaulu. Akių vietoje buvo įstatyti spalvoti akmenys. Pati Feidijo skulptūra neišliko, išliko kelios jos kopijos, viena iš jų pagaminta iš marmuro saugoma Nacionaliniame Graikijos archelogijos muziejuje.

## Istorija
Vykstant graikų-persų karams buvo išplėštos ir sudegintos ant Atėnų akropolio stovėjusios šventyklos, paminklai, sugriautos pietinės ir šiaurinės Atėnų akropolio sienos. Vadovaujant Perikliui buvo parengtas projektas, pagal kurį buvo sumanyta atstatyti viską, kas buvo sugriauta graikų-persų karo metu Atėnų akropolyje, marmuru. Suprojektuoti šventyklas (įskaitant Partenoną, kuri buvo skirta saugoti pastarąją statulą) Periklis paskyrė architektus Iktiną ir Kalikratą, o kurti dievų skulptūras bei vadovauti naujų šventyklų puošybai − skulptorių Feidiją.


Account of the construction of Athena Parthenos by Phidias.jpg|Statulos pastatymo ataskaita
Athena Parthenos LeQuire.jpg|Statulos kopija
Athena Parthenos (Nashville) shield.JPG|Statulos skydo kopija
Rondanini Medusa Glyptothek Munich 252 n2.jpg|Statulos skydo kopijos detalė


## Šaltiniai
Edna

**Edna** – debiutinis britų reperio Headie One studijinis albumas, išleistas 2020 m. spalio 9 d. Jam pristatyti išleisti keturi singlai: „Only You Freestyle“, „Ain't It Different“, „Breathing“ ir „Pricess Cuts“, o dainas kartu atlieka tokie atlikėjai, kaip Future, Drake ir Stormzy.

Albumas susilaukė didžiulio kritikų pripažinimo bei buvo komerciškai sėkmingas. Per pirmąją savaitę Jungtinėje Karalystėje parduota per 15 tūkstančių kopijų ir „Edna“ debiutavo pirmojoje albumų reitingo vietoje, tampant pirmuoju Headie One įrašu, pasiekusiu šią viršūnę. 2022 m. rugsėjo mėnesio duomenimis, Jungtinėje Karalystėje parduota per 100 tūkstančių albumo kopijų ir jis tapęs auksiniu.

## Dainų sąrašas

## Išnašos
Beata Pietkiewicz

**Beata Petkevič** (, g. 1981 m. birželio 25 d. Jančiūnuose) – Lietuvos politikė, 2020–2024 m. Seimo narė.

2005 m. B. Pietkiewicz baigė istorijos studijas Varšuvos universitete, po to dirbo mokytoja. 2007 m. pradėjo dirbti Šalčininkų rajono savivaldybėje. Ji buvo mero patarėja (2007–2015 m.) ir rajono administracijos direktoriaus pavaduotoja (2015–2019 m.). 2019 m. ji buvo paskirta mero pavaduotoja.

Nuo 2015 m. politikė priklausė Lietuvos lenkų rinkimų akcija-Krikščioniškų šeimų sąjungai. Su šia partija ji dalyvavo 2020 m. Lietuvos Seimo rinkimuose ir buvo išrinkta į Seimą. 2022 metų balandį ji išstojo iš partijos, protestuodama prieš prieštaringai vertinamą Zbignevo Jedinskio pareiškimą, kuris pasiūlė sukurti Lenkijos ir Rusijos aljansą.

Iki 2022 m. politikės pavardė buvo sulietuvinama ir rašoma Petkevič, o priėmus Asmens vardo ir pavardės rašymo dokumentuose įstatymą, oficialiai pakeitė pavardės rašybą į originalią *Pietkiewicz*.

## Šaltiniai
Queen + Adam Lambert

**Queen + Adam Lambert** (neretai trumpinama iki tiesiog **Q+AL** ar **QAL**) – bendras britų grupės „Queen“ ir amerikiečių atlikėjo Adam Lambert projektas. Grupė įkurta 2011 m., praėjus keletui metų po ankstesnio projekto „Queen + Paul Rodgers“ pabaigos. Pirmasis koncertinis turas po Europą įvyko 2012 m., o 2014 m. – pirmasis pasaulinis.

2024 m. duomenimis, grupė ir toliau koncertuoja visame pasaulyje. Nors „Queen + Adam Lambert“ nėra išleidę studijinių įrašų, grupės nariai Brian May ir Roger Taylor yra minėję, jog neatmeta šios galimybės.

## Grupės nariai

## Diskografija
**Koncertiniai albumai**
* *Live in Japan* (2016)
* *Live Around the World* (2020)

## Išnašos

## Nuorodos
* 
*
Ultra Mono

**Ultra Mono** – trečiasis britų roko grupės „Idles“ studijinis albumas, išleistas 2020 m. rugsėjo 25 d. Jam pristatyti išleisti septyni singlai: „Mr. Motivator“, „Grounds“, „A Hymn“, „Model Village“, „War“, „Kill Them With Kindness“ ir „Reigns“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 27 tūkstančiai kopijų ir „Ultra Mono“ debiutavo pirmojoje albumų reitingo vietoje, tampant pirmuoju grupės įrašu, pasiekusiu šią viršūnę.

## Track listing

## Kūrybinė grupė

**Idles**
* Joe Talbot – vokalas
* Adam Devonshire – bosinė gitara, pritariamasis vokalas
* Mark Bowen – gitara, prodiusavimas 
* Jon Beavis – būgnai
* Lee Kiernan – ritminė gitara

**Papildomi muzikantai**
* Kenny Beats – elektronikos programavimas
* Jehnny Beth – vokalas 
* Jamie Cullum – pianinas 
* Warren Ellis – pritariamasis vokalas 
* Colin Webster – saksofonas 
* David Yow – pritariamasis vokalas 

**Techninis personalas**
* Adam Greenspan – prodiusavimas, garso inžinerija, garso suvedimas
* Nick Launay – prodiusavimas, garso inžinerija, garso suvedimas
* Bernie Grundman – garso dizainas

**Dizainas**
* Andrew Bourne – logotipas
* Tom Ham – fotografijos
* Russell Oliver – albumo viršelits (tapyba)
* Nigel Talbot – albumo viršelis (skulptūra)

## Išnašos